Numsa: ‘Nie-rassigheid werk nie vir SA nie’Foto: @castrongobese/Twitter Jim sê die grootste deel van diegene wat steeds onder armoede gebuk gaan is swart. “Daar is nie eers witmense hier nie,” het Jim Woensdag aan ondersteuners gesê wat aan ŉ optog in Johannesburg deelgeneem het. ŉ Handjievol witmense het wel aan die optog deelgeneem. Volgens Jim is daar ŉ wit monopolie op die land se hulpbronne. Hy het president Jacob Zuma en Cyril Ramaphosa, adjunkpresident van die ANC, gekritiseer. “Hulle rol is om die wiele van geskiedenis terug te hou. Hulle weier om die land se natuurlike hulpbronne te nasionaliseer.” Numsa het ŉ memorandum van verstandhouding aan die nasionale raad vir ekonomiese ontwikkeling en arbeid (Nedlac) oorhandig. Die optog het grotendeels op werkloosheid onder die jeug gefokus.